開篷車?的士「半開車門」行駛鬧市片瘋傳 網民斥危駕:仲話加價
的士業界日前申請加價,引起市民廣泛討論!不過周二(4月9日)網上就瘋傳1條相信由乘客所拍片段,只見的士正於鬧市行駛,不過車門卻呈半掩狀態,更曾一度貼近巴士,危險畫面引來網民揶揄「優質的士服務」。不少人批評的士涉危險駕駛,「報個車牌出嚟啦」;亦有人笑稱「幾十蚊嘅價錢,開篷車嘅感覺」、「所以咪要加價囉,加多啲就閂埋啲」。
樓主在facebook群組「
」轉載短片,相信片段是由乘客所拍,該輛的士當時正於鬧市中行駛,不過途中車門呈現半開狀態,加上車速看似頗快,不禁揶揄「優質的士服務」。片段引來網民批評,「仲話加價,黐X線」、「算唔算危險駕駛」、「報個車牌出嚟啦」、「上次我搭嗰架都係咁,開大個門仲隊行油,我即刻叫:『喂你閂咗道門先好喎』先死死地氣閂,之後即刻報運輸署投訴」。不過亦有人質疑乘客只顧拍片,罔顧自身安全,「咁OnX唔出聲先奇怪」、「你無手關咩」,又猜測「呢啲通常司機㩒完關門掣,個乘客又手多多撳多一下,個感應器又變返開門」。
有留言更調侃稱像「篤篤車(東南亞地區流行的機動人力車,常被視為的士)」,「主打一個刺激」、「好有印度泰國Feel」、「幾十蚊嘅價錢,開篷車嘅感覺」、「幾通風呀」、「所以咪要加價囉,加多啲就閂埋啲」、「特快嘔吐位置」。
(FB「車cam L(香港群組)」)